Amb la setmana santa molt a la vora, és temps d’anar mirant a l’horitzó per planificar els tornejos en els quals el CCE Sant Lluís estarà representat. En aquesta ocasió, els nostres benjamins de 1ª i 2ª any es desplaçaran fins a la veïna illa de Mallorca per participar en la XI Copa Mallorca Sa Pobla.
Un total de 25 jugadors que formen la plantilla de tots dos equips i 50 adults podran gaudir d’una experiència única, disputar un dels tornejos més prestigiosos de l’àrea mediterrània amb la presència d’importants clubs d’Espanya i de l’estranger. Es tracta del Torneig Internacional de Futbol Base referent de l’àrea Mediterrània. De fet, està reconegut com el tercer millor torneig de futbol base de l’estat espanyol.
Se celebra en el nord de la illa de Mallorca durant les vacances de Setmana Santa del 29 Març a l’1 d’Abril. Reuneix equips de nivell autonòmic, nacional i internacional per competir en diferents categories i edats, compreses entre els 8 i 19 anys, amb l’objectiu principal d’aprendre valors educatius i competir amb diversió compartint durant cinc dies l’amor i la passió pel futbol amb el suport de professionals qualificats.
En aquests moments, ja s’ha superat la barrera dels 50 equips confirmats a participar destacant al Reial Madrid CF, València CF i Liverpool FC com a clubs confirmats, igual que clubs estrangers de la talla del Auroa Desio 1922 (Itàlia), SportUnion Mauer Wien (Àustria) i Mansfield Town FC (ING).
Una experiència per recordar, una experiència per viure!
Etiquetas: benjamicopamallorcaFutbolsetmana santa